ai4bharat/Pralekha huggingface dataset:
ارضیاتی سائنس کی وزارت
اگلے 24 گھنٹے کے دوران انڈمان اور نکوبار جزائر میں جھکڑ، تیز ہوا ، بجلی چمکنے اور طوفانی ہواؤں کے ساتھ بڑے پیمانے پر بارش ہونے کا امکان
31 مارچ اور پہلی اپریل 2021 کے دوران انڈمان ونکوبار جزائر کے دور دراز عاقوں میں بھاری سے بہت بھاری بارش ہونے کا امکان
ہندوستان کے محکمہ موسمیات کے موسم کی پیش گوئی کرنے والے قومی سینٹر کے مطابق۔
موسم کی اہم خصوصیات:
جنوب مشرقی خلیج بنگال اور جنوبی انڈومان سمندر کے آس پاس علاقوں پر سمندری طوفان کے سرکولیشن کے اثر کے تحت اسی خطے میں کم دباؤ والا علاقہ بنا ہوا ہے۔ ایسوسی ایٹیڈڈ سمندری گرداب سمندری سطح سے اوپر 5.8 کلو میٹر تک بڑھ گیا ہے، لہٰذا اس بات کا امکان ہے کہ اگلے 24 گھنٹے کے دوران یہ شمالی انڈمان کے سمندر اور پڑوسی علاقوں پر اور زیادہ واضح ہوجائے۔ اس کے اثر سے اگلے چار دن کے دوران انڈمان اور نکوبار جزائر پر گرج چمک کے ساتھ چھینٹیں پڑنے، بجلی گرنے اور تیز ہوائیں چلنے کا امکان ہے۔ 31 مارچ اور پہلی اپریل 2021 کے دوران انڈمان اور نکوبار جزائر میں بھاری سے بہت بھاری بارش ہونے کا امکان ہے۔
ماہی گیروں کو مشورہ دیا جاتا ہے کہ وہ 31 مارچ کو جنوب مشرقی خلیج بنگال اور آس پاس کے جنوبی انڈمان سمندر میں مچھلی پکڑنے کے لئے نہ جائیں۔
خلیج بنگال اور دیگر ساز گار موسمی حالات سے نچلی سطح کے جنوب مغربی علاقوں کے اثر کے تحت 31 مارچ کو زیادہ سے زیادہ سرگرمی کے ساتھ 31 مارچ ایک اپریل کے دوران شمال مشرقی ہندوستان میں دور دور مقامات پر گرج چمک، بارش، بجلی کڑکنے کے ساتھ بڑے پیمانے پر بارش ہونے کا قوی امکان ہے۔
آسام اور میگھالیہ اور ناگالینڈ، منی پور، میزورم اور تریپورہ میں 31 مارچ کو دور دور تک بھاری بارش ہونے کا امکان ہے، جبکہ 31 مارچ اور پہلی اپریل کو اروناچل پردیش میں بارش ہوسکتی ہے۔
اگلے دو دن کے دوران شمال مغربی ہندوستان کے میدانی علاقوں میں زیادہ سے زیادہ درجہ حرارت 3 سے 5 ڈگری سیلسیس ہونے کا امکان ہے، جس کے نتیجے میں آج سے راجستھان میں گرم لہر چل سکتی ہے۔ 3 اپریل 2021 سے شمال مغربی ہندوستان کے میدانی علاقوں میں ایک اور گرم لہر چلنے کا امکان ہے۔
سخت دھول بھری آندھی  راجستھان، ہریانہ، دلی، مغربی اترپردیش میں سخت دھول بھری آندھی چلنے کا امکان ہے۔ 31 مارچ اور پہلی اپریل 2021 کے دوران پنجاب، شمالی مدھیہ پردیش، مشرقی اترپردیش ، جھارکھنڈ اور گنگوتری، مغربی بنگال میں 30 سے 40 کلو میٹر فی گھنٹے کی رفتار سے آندھی چلے گی۔
تلنگانہ اور شوراشٹر اور کچھ کے دور دراز کے علاقوں میں گرم لہر چلنے کا امکان ہے۔
سب ہمالیائی مغربی بنگال، سکم، انڈومان ونکوبار جزائر، اڈیشہ ساحلی، آندھرا پردیش، یانم اور کیرالہ وماہے کے دور دور علاقوں میں تیز طوفان، بجلی کڑکنے کے ساتھ طوفانی ہوائیں چلنے کا امکان ہے۔ ودربھ اور اڈیشہ کے علاوہ تلنگانہ کے دور دور علاقوں میں گرم لہر جیسے حالات پیدا ہوسکتے ہیں۔
ہماچل پردیش، اتراکھنڈ، اترپردیش، جھارکھنڈ اور گنگوتری، مغربی بنگال میں کئی مقامات پر زیادہ سے زیادہ درجہ حرارت معمول سے اوپر 5.1 ڈگری سیلسیس یا اس سے زیادہ رہ سکتا ہے۔
جموں وکشمیر ، لداخ، گلگت، بلتستان اور مظفر آباد وبہار میں کچھ مقامات پر اس کے علاوہ دلی، ہریانہ، چنڈی گڑھ اور چھتیس گڑھ میں بھی کئی مقامات پر جبکہ ودربھ اور مشرقی راجستھان میں بہت سے مقامات پر 3.1 ڈگری سے 5.0 ڈگری سیلسیس تک موسم معمول سے اوپر رہے گا۔
...............................................................
ش ح، ح ا، ع ر
31-03-2021
U-3240
(Visitor Counter : 112
کیمیکلز اور فرٹیلائزر کی وزارت
جناب منسکھ منڈاویہ اور جناب جی کشن ریڈی نے آج حیدرآباد میں ویکسین کی پیداوار کا جائزہ لیا
نئی دہلی، 27 جون 2021: کیمیکل اور کھاد کے وزیر مملکت جناب منسکھ منڈاویہ نے آج حیدرآباد میں کوویڈ ویکسین کی تیاری کا معائنہ کرنے کے لیے بھارت بائیوٹیک کی ویکسین مینوفیکچرنگ اور بائیو سیفٹی لیول تھری اکائی کا دورہ کیا۔ فارماسیوٹیکلز ڈیپارٹمنٹ کی سکریٹری ایس اپرنا بھی ان کے ہمراہ تھیں۔
اس موقع پر خطاب کرتے ہوئے جناب منڈاویہ نے کہا کہ حکومت وزیراعظم جناب نریندر مودی کی قیادت میں ہمارے تمام ویکسین سازوں اور مینوفیکچررز کے تعاون کے لیے پرعزم ہے تاکہ سب کے لیے ویکسین کو یقینی بنایا جاسکے۔
دونوں وزرا نے مینوفیکچررز سے ٹیکوں کی تیاری میں تیزی لانے کے حوالے سے بھی تبادلہ خیال کیا۔
بعد ازاں دونوں وزرا نے کوربیویکس ون کے مینوفکچرر بائیولوجیکل ای لمیٹڈ کا دورہ کیا جو بھارت کے کوویڈ-19 ویکسین کا گھریلو مینوفیکچرر ہے۔
انھوں نے کووڈ 19 کے ایک خوراک والے ٹیکے 'سپوتنک لائٹ' کی صورت حال جاننے کے بارے میں ڈاکٹرریڈیز کی ٹیم سے بھی ملاقات کی۔ مذکورہ ٹیکے کو روس سے درآمد کیا جائے گا۔ ٹیم نے وزرا کو اسپوتنک ویکسین کی گھریلو تیاری کے بارے میں تفصیلات بتائیں۔
سماجی انصاف اور تفویض اختیارات کی وزارت
سماجی انصاف اور تفویض اختیارات کی وزارت اور ماؤنٹ آبو میں واقع برہما کماری کے درمیان کل نشے سے پاک ہندوستان مہم کے ایم او یو پر دستخط ہوں گے
سماجی انصاف اور اختیارات کی وزارت نئی دہلی کے ڈاکٹر بی آر امبیڈکر انٹرنیشنل سنٹر میں برہما کماری ماؤنٹ ابو کے درمیان مفاہمت کی ایک یادداشت پر دستخط کرے گی۔ نشے سے پاک مہم مفاہمت نامے پر دستخط سماجی انصاف اور تفویض اختیارات کے مرکزی وزیر ڈاکٹر وریندر کمار اور محکمہ کے سینئر افسران اور برہما کماری مینجمنٹ کے سینئر ممبران کی موجودگی میں کیے جائیں گے۔
سماجی انصاف اور تفویض اختیارات کا محکمہ نوجوانوں، خواتین، طالب علموں وغیرہ میں این ایم بی اے کے پیغام کو پھیلانے کے لیے برہما کماری، ماؤنٹ ابو کے ساتھ ایک ایم او یو پر دستخط کر رہا ہے۔ این ایم بی اے کو منشیات کے تئیں حساس ہندوستان کو حاصل کرنے کے لیے ایک فروغ ملے گا۔ منشیات کی طلب کے خطرے کو روکنے کے لیے، سماجی انصاف اور تفویض اختیارات کی وزارت ، حکومت ہند، منشیات کی طلب میں کمی کے لیے قومی ایکشن پلان کو نافذ کر رہی ہے۔
یہ ایک چھتری اسکیم ہے جس کے تحت ریاستی حکومتوں/ مرکز کے زیر انتظام علاقوں  انتظامیہ کو انسدادی تعلیم اور بیداری پیدا کرنے، صلاحیت کی تعمیر، ہنر کی ترقی، پیشہ ورانہ تربیت اور سابق منشیات کے عادی افراد کی روزی روٹی میں مدد، منشیات کی مانگ میں کمی کے پروگرام کے لیے مالی امداد فراہم کی جاتی ہے۔
وزارت نے امید افزا نشا مکت بھارت ابھیان  کو شروع کیا ہے جو اس وقت ملک کے 372 اضلاع میں کام کر رہا ہے جس کا مقصد نوجوانوں میں منشیات کے استعمال کے مضر اثرات کے بارے میں بیداری پیدا کرنا ہے، جس میں اعلیٰ تعلیمی اداروں، یونیورسٹی کیمپس، اسکولوں اور لوگوں تک رسائی پر خصوصی توجہ دی جائے گی۔
ش ح۔ ش ت۔ج
Uno-2289
(Visitor Counter : 65
وزارت دفاع
ہندوستانی فوج نے سول  اتھارٹی کی مدد میں تال میل قائم کرنے کے لئے کووڈ مینجمنٹ سیل قائم کیا
ہندوستانی فوج قومی سطح پر کووڈ سے نمٹنے کے معاملے میں پیش پیش رہی ہے۔ بھارتی فوج نے ایک طرف جہاں اپنی فوجی قوت کو بچائے رکھا ہے اور سابق فوجیوں اور ان کے لئے اہل خانہ یعنی وراثین کو طبی دیکھ بھال کو یقینی بنایا ہے، وہیں فوج نے سول افسروں کی مدد کے لئے کافی طبی وسائل بھی تعینات کئے ہیں۔ خاص کر دلی، احمد آباد، لکھنؤ، وارانسی اور پٹنہ میں ان پانچ کووڈ اسپتالوں میں جو ان شہروں میں یا تو پہلے سے سرگرم ہیں یا قائم ہونے کے عمل میں ہیں۔
اسٹافنگ اور رسد سے متعلق امداد کے کئی پہلوؤں میں تال میل بنائے رکھنے کے لئے ڈائریکٹر جنرل رینک کے افسر کے تحت ایک مخصوص کووڈ مینجمنٹ سیل قائم کیاگیا ہے جو براہ راست وائس چیف آف اسٹاف کو رپورٹ کرے گا۔ یہ دلی سمیت پورے ملک میں کووڈ کے معاملوں میں اچانک اضافے سے نمٹنے اور کووڈ کے معاملوں کو کم کرنے کے لئے ریل ٹائم رد عمل کے تال میل میں زیادہ فعالیت لائے گا۔ دلی میں ٹیسٹنگ کی شکل میں سول انتظامیہ کو مدد دینے، فوجی اسپتالوں میں داخلے اور اہم طبی آلات کی نقل وحمل وغیرہ پہلے ہی فراہم کی جارہی ہے۔
.......................
ش ح،ح ا، ع ر
U-4258
(Visitor Counter : 125
وزارت خزانہ
وزیر خزانہ نے پی ایم جی کے پی کے تحت کووڈ-19 سے جنگ کررہے صحت کارکنان کے لئے اعلان کی گئی بیمہ اسکیم کے نفاذ کا جائزہ لیا؛ تیز تر تصفیہ اور جلد سے جلد نامزد لوگوں تک فوائد پہنچانے پر زور دیا
نئی دہلی،13جولائی 2020/خزانے اور کارپوریٹ امور کی مرکزی وزیر محترمہ نرملا سیتا رمن نے آج یہاں ویڈیو کانفرنسنگ کے ذریعہ ایک میٹنگ کرکے پردھان منتری غریب کلیان پیکج  کے تحت کووڈ-19 سے جنگ کررہے صحت کارکنان کے لئے اعلان کردہ بیمہ اسکیم کے نفاذ کا جائزہ لیا۔ اس میٹنگ میں مالی خدمات محکمے ، صحت اور خاندانی بہبود کی وزارت اور نیو انڈیا اشورنس کمپنی لمیٹیڈ کے اعلی حکام نے شرکت کی۔
نیو انڈیا اشیورنس کے چیرمین اور منیجنگ ڈائریکٹر کے ذریعہ پیش کی گئی پریزنٹیشن میں اسکیم کی خصوصیات اور ابھی تک اس کے نفاذ کی صورتحال کے بارے میں تفصیل سے وضاحت کی۔
صحت اور خاندانی بہبود کی وزارت کے افسران نے دعوؤں کے تصفیے میں تیزی لانے کے لئے ریاستی نوڈل افسران کے ذریعہ اپنائے گئے نظام کے بارے میں تفصیل سےبتایا۔ ساتھ ہی مرنے والے کے خاندان کے ساتھ رسائی بنانے رکھنے کے علاوہ قانونی حقدار سے سرٹی فکیٹ حاصل کرنے میں درپیش مسائل کے بارے میں بھی بتایا۔
ابھی تک موصولہ 147 اطلاعات میں سے 87 نے دعوے سے متعلق دستاویز جمع کردیئے ہیں۔ ان میں سے 15 کو ادائیگی کردی گئی ہے ، 4 کو ادائیگی کرنے کی منظوری دے دی گئی ہے ، وہیں 13 کی جانچ کی جارہی ہے۔ اس کے علاوہ 55 دعوے نااہل قرار دیئے گئے ہیں، جن میں سے 35 پولیس اہلکاروں، کارپوریشن کارکنان جو اسپتالوں سے متعلق نہیں تھے، تعلیم سے وابستگہ لوگ اور محصول محکمے سے وابستہ لوگ تھے۔ دوسری جانب 20 دعوے کووڈ-19 سےنہیں بلکہ کارڈیک اریسٹ وغیرہ سے ہونے والی اموات سے متعلق تھے۔
میٹنگ کے دوران، وزیر خزانہ نے تیز تصفیے کی اہمیت کواجاگر کیا اور جلد سے جلد نامزد لوگوں تک فائدہ پہنچانے کی ضرورت پر زور دیا۔
م ن۔ ش ت ۔ ج
Uno-3881
(Visitor Counter : 120
بجلی کی وزارت
روایتی وسائل سے بجلی کی پیداوار میں 16-2015کےمقابلے میں 19-2018 میں 5.45 فیصد کا سالانہ اضافہ درج کیا
نئی دہلی،17؍مارچ : بجلی کے وزیر مملکت جناب آر کے سنگھ نے اپنے تحریری جواب میں آج راجیہ سبھا کو بتایا کہ پَن بجلی اور قابل احیاتوانائی سمیت ایندھن کے روایتی وسائل سے بجلی کی کُل پیداوار نے 16-2015 کی 1.17 بلین یونٹ  کے مقابلے میں 19-2018 میں 1.38 بی یوبجلی کی پیداوار کی ہے، جو سالانہ 5.45 فیصد کی شرح نمو درج کرتا ہے۔ جناب سنگھ نے کہا کہ پن بجلی پروجیکٹوں سے بجلی کے پیداوار کا انحصار عام طور پر پانی کی دستیابی پر ہوتا ہے۔ آبی ذرائع سے بجلی کی پیداوار میں 16-2015 کے0.121 بی یو کے مقابلے میں 19-2018 میں 0.134 بی یو بجلی کی پیداوار ہوئی ہے۔ کسی بھی پالیسی کے حصے کے طور پر پن بجلی کی پیداوار میں کمی نہیں آئی ہے۔
پن بجلی پروجیکٹوں کے فروغ کی ضرورت کو تسلیم کرتے ہوئے خصوصاً مصروفیت کے اوقات میں بجلی کی بڑھتی ضرورت اور بجلی میں توازن قائم کرنے کی وجہ سےاسٹوریج پروجیکٹ کی ضرورت محسوس کی جاتی ہے۔ جناب سنگھ نے کہا کہ حکومت نے بڑے پن بجلی  کو قابل احیا توانائی کے وسیلے کے طور پرتصور کیاگیا ہے اور غیر شمسی قابل احیا توانائی کی خریداری کے لئے علیحدہ ادارے کے طور پر ہائیڈروپرچیز آبلیگیشن  قرار دیا گیا ہے۔ پن بجلی کی قیمت کو کم کرنے کیلئے ضابطہ بندی اقدمات کئے گئے ہیں ، فلڈ موڈریشن؍ اسٹوریج ہائیڈرو الیکٹرک پروجیکٹ  کے لئے بجٹی مدد نیز لاگت کو یعنی سڑکوں اور پلوں کی لاگت کو قابو کرنے والے بنیادی ڈھانچے بنانا شامل ہے۔ ان اقدامات کے نتیجے میں پونجی لاگت کے علاوہ پروجیکٹ محصول میں خصوصاً ابتدائی برسوں میں کمی آئے گی، جس سے پروجیکٹ کی افادیت اور سلیب میں بہتری آئے گی۔ لہذا پن بجلی پروجیکٹوں کو فروغ حاصل ہوگا۔
انہوں نے مزید کہا کہ بجلی کی پیداوار کا انحصار عمومی طور پر اس کی مانگ پر ہوتا ہے۔ اس لئے پن بجلی سمیت روایتی وسائل سے بجلی کی پیداوار میں کہیں کمی نہیں آئی ہے۔ روایتی وسائل سے بجلی کی پیداوار میں 16-2015 کے 1.1بی یو سے 19-2018 میں 1.25 بی یو کا اضافہ ہوا ہے، جو سالانہ 4.09 فیصد کا شرح نمو ظاہر کرتا ہے۔
وزیراعظم کا دفتر
وزیر اعظم نے ڈائرکٹر جنرل پولیس / انسپکٹر جنرل پولیس کی 54 ویں کانفرنس سے خطاب کیا
نئی دلّی، 09دسمبر /وزیر اعظم جناب نریندر مودی نے 7-8 دسمبر، 2019 کو پونے میں ڈائرکٹر جنرل پولیس اور انسپکٹر جنرل پولیس کی 54 ویں کانفرنس میں شرکت کی۔ ان دو روزہ قائدانہ تبادلہ خیالات اور گرانقدر مشوروں کے علاوہ وزیر اعظم نے کانفرنس کے اختتامی اجلاس سے بھی خطاب کیا۔علاوہ از یں وزیر اعظم نے انٹیلی جنس بیورو کے افسران کو ان کی نمایاں خدمات کے اعتراف کے طور پر پریزیڈنٹ پولیس میڈل بھی عطا کئے۔
وزیر اعظم کی ہدایت پر، نظریات اور تجربات کے با معنی تبادلے کی حوصلہ افزائی کی غرض سے، یہ کانفرنس جو پہلے ایک روزہ ہوا کرتی تھی،اب 2015 سے سہ روزہ کر دی گئی ہے۔ مزید بر آں، اس کانفرنس کا جائے مقام دلّی سے بدل کر کے ملک کے مختلف حصوں میں کر دیا گیا ہے۔ کانفرنس کے خاکے میں بھی واضح تبدیلی کی گئی ہے یعنی کہ کانفرنس میں وزیر اعظم اور وزیر داخلہ کی موجودگی۔رواں سال، اندرونی و بیرونی سلامتی سے متعلق مسائل مثلاً دہشت گردی، نکسل واد، ساحلی سیکورٹی، سائبر دھمکیاں، بنیاد پرستی اور منشیاتی دہشت گردی سے نمٹنے کے لئے گیارہ زبر دست اجلاس منعقد کئے گئے ہیں۔
بہتر نتائج اخذ کرنے کے لئے پالیسی سازی اور عمل در آمد کی ستائش کرتے ہوئے وزیر اعظم نے حتمی سرگرم منصوبوں سے ٹھوس نتائج بر آمد کرنے پر زور دیا۔
وزیر اعظم نے ملک میں امن و سکون کی بر قراری اور حالات کو ساز گار بنائے رکھنے کے لئے پولیس فورس کی حکمت عملی پر مبنی اور محتاط کوششوں کی تعریف کرتے ہوئے کہا کہ ہمیں ان کے پیچھے ثابت قدمی سے کھڑے ہوئے ان کے کنبوں کے تعاون کو فراموش نہیں کرنا چاہئیے۔ وزیر اعظم نے کہا کہ انہیں ہمہ وقت پولیس فورس کی شبیہ کو بہتر بنا نے کے لئے کوشاں رہنا چاہئیے تاکہ خواتین اور بچوں سمیت سماج کے تمام طبقے میں ان کے تئیں اعتماد قائم ہو۔ وزیر اعظم نے اس بات پر زور دیا کہ خواتین کی سلامتی اور تحفظ کا احساس پیدا کرنے میں پولیس موثر کردار ادا کر سکتی ہے۔
وزیر اعظم نے پولیس محکموں کے سر براہان پر زور دیا کہ وہ کانفرنس کے جوش و خروش اور جذبے کو ضلع کے پولیس اسٹیشن  کی نچلی سطح تک پہنچائیں۔ مختلف ریاستی پولیس فورس کے ذریعہ پیش کئے گئے سپاس ناموں کے جواب میں وزیر اعظم نے کہا کہ بہترین عمل کی ایک جامع فہرست مرتب کی جائے اور تمام ریاستوں اور مر کز کے زیر انتظام علاقوں کے ذریعہ اس پر عمل در آمد کیا جائے۔
وزیر اعظم نے شمال مشرقی ریاستوں کی ترقی و فروغ میں گہری دل چسپی کا اظہار کیا جو کہ حکومت کی ایکٹ ایسٹ پالیسی کا ایک اہم عنصر ہے۔ انہوں نے ان ریاستوں کے ڈائرکٹر جنرل پولیس صاحبان سے ترقیاتی پروگراموں کے لئے ساز گار ماحول تیار کرنے کی غرض سے مزید کوششیں کرنے پر زور دیا۔
وزیر اعظم نے اپنے اختتامی کلمات میں پولیس افسران پر اپنی روز مرہ کے فرائض کی انجام دہی میں روز مرہ بڑھنے والے دباؤ کا اعتراف کیا۔ تاہم، انہوں نے کہا کہ جہاں کہیں انہیں شک و شبہہ ہو، تو انہیں سول سروس امتحان کی تیاری کے دوران جوش اور جذبے کے مظاہرے کو یاد رکھنا چاہئیے اور قومی مفاد کے لئے سماج کے غریب ترین طبقات کی بھلائی کو مد نظر رکھتے ہوئے مسلسل کام جاری رکھنا چاہئیے۔
۔۔۔۔۔۔
U.5649
(Visitor Counter : 106
محنت اور روزگار کی وزارت
ملبوسات فیکٹریوں میں کام کرنے والے مزدور
محنت اور روزگار کے وزیر مملکت جناب رامیشور تیلی نے آج لوک سبھا میں ایک تحریری جواب میں بتایا کہ روزگار اور بے روزگاری سے متعلق اعداد و شمار 18-2017 سے اعداد و شمار اور پروگرام کے نفاذ کی وزارت کے ذریعہ کئے گئے متواتر افرادی قوت جائزے  کے ذریعے جمع کیے گئے ہیں۔ ان جائزوں کی مدت اگلے سال جولائی سے جون تک ہے۔ تازہ ترین دستیاب سالانہ پی ایل ایف ایس رپورٹس کے مطابق، 15 سال یا اس سے زیادہ عمر کے افراد کے لیے معمول کی حیثیت پر متوقع ورکر پاپولیشن ریشو  کے دوران بڑھ کر 52.6 فیصد ہو گیا ہے جو20 - 2019 میں 50.9 فیصد تھا۔ معمول کے مطابق ملبوسات پہننے والے کپڑوں کی صنعت میں کام کرنےوالے افراد کا 20-2019 اور21-2020 کے دوران فیصد حسب ذیل رہا :
صنعت میں عام طور پر کام کرنے والے افراد کی فیصد تقسیم - پہننے والے ملبوسات کی تیاری ۔
|
|
سال
|
|
مرد
|
|
خواتین
|
|
کل میزان
|
|
2019-20
|
|
1.44
|
|
3.72
|
|
2.08
|
|
2020-21
|
|
1.44
|
|
4.00
|
|
2.20
ذرائع: ایم او ایس پی آئی، پی ایل ایف ایس
مندرجہ بالا اعداد و شمار سے ظاہر ہوتا ہے کہ ملبوسات کی مینوفیکچرنگ صنعت میں 20- 2019 کے مقابلے میں 21 - 2020 کے دوران روزگار میں اضافہ ہوا ہے۔
بھارتی حکومت نے فیکٹریوں سے متعلق قانون ، 1948 نافذ کیا ہے جو مذکورہ ایکٹ کے تحت رجسٹرڈ فیکٹریوں میں کام کرنے والی خواتین کارکنوں سمیت کارکنوں کو پیشہ ورانہ تحفظ ، صحت اور بہبود فراہم کرتا ہے۔ ملبوسات سے متعلق فیکٹریوں سمیت کام کی جگہوں پر مزدوروں کے پیشہ ورانہ تحفظ کے لیے مخصوص دفعات تجویز کی گئی ہیں۔ فیکٹریز ایکٹ، 1948 اور اس کے تحت بنائے گئے قواعد متعلقہ ریاستی حکومتوں کے ذریعے چیف انسپکٹر آف فیکٹریز/ڈائریکٹوریٹ آف انڈسٹریل سیفٹی اینڈ ہیلتھ کے ذریعے نافذ کیے جاتے ہیں۔ ہالانکہ خواتین کارکنوں کے کام کی جگہ سے متعلق شکایات کے اعداد و شمار اِس وزارت کے ذریعہ بنیادی طور پر برقرار نہیں رکھ ےجاتے ہیں۔
حکومت نے کام کی جگہ پر خواتین کی جنسی ہراسانی  ایکٹ، 2013  بھی نافذ کیا ہے جس کا مقصد خواتین کو ان کی کام کی حیثیت سے قطع نظر کام کا محفوظ اور سازگار ماحول فراہم کرنا ہے۔ مذکورہ ایکٹ ہر آجر/تنظیموں پر یہ ذمہ داری عائد کرتا ہے کہ خواہ وہ نجی یا سرکاری شعبے میں 10 یا اس سے زیادہ افراد کو ملازمت دے رہے ہوں، جنسی ہراسانی کی شکایات موصول ہونے کے لیے اندرونی کمیٹی  تشکیل دیں۔ اسی طرح، ریاستی حکومت کو ہر ضلع میں مقامی کمیٹی  تشکیل دینے کا اختیار ہے جو 10 سے کم کارکنان رکھنے والی تنظیموں کی ان شکایات کو وصول کرے گی جو شکایات خود آجروں کے خلاف ہیں۔
حکومت نے کووڈ - 19 عالمی وباکے دوران اس سلسلے میں متعدد اقدامات کیے ہیں۔ حکومت نے اس بات کو یقینی بنایا ہے کہ اس کے ادارے جیسے کہ ون اسٹاپ سینٹرز  ، یونیورسلائزیشن آف ویمن ہیلپ لائن  ، اجولا ہومز، سوادھار گرہ، چائلڈ کیئر انسٹی ٹیوشنز، چائلڈ لائن ، ایمرجنسی رسپانس سپورٹ سسٹم  کام کرتے رہیں۔ اور مدت کے دوران خواتین کو مدد فراہم کرنے کے لیے دستیاب رہیں۔ لاک ڈاؤن کے دوران، قومی کمیشن برائے خواتین  نے بھی پریشانی کا سامنا کرنے والی خواتین کی مدد کے لیے اقدامات کیے ہیں۔
۔۔۔۔۔۔۔۔۔۔۔
ش ح۔ ش ر۔ت ح۔
U- 14025
(Visitor Counter : 77
الیکٹرانکس اور اطلاعات تکنالوجی کی وزارت
ڈی پی آئی ان ممالک کو قابل بنائے گا جو حکومتوں کو ڈیجیٹل بنانے میں پیچھے رہ گئے ہیں: ایم او ایس راجیو چندر شیکھر
ہمارا فرض ہے کہ ہم اپنے ملک میں اختراع کو بڑھاتے ہوئے افراد کے حقوق اور ڈیٹا کے تحفظ کے درمیان توازن پیدا کریں: وزیر مملکت راجیو چندر شیکھر
چندریان 3 اس بات کا ثبوت ہے کہ ہم کس طرح اپنی گہری تکنیکی صلاحیتوں کا مکمل ادراک کر سکتے ہیں: وزیر مملکت راجیو چندر شیکھر
ہنر مندی کی ترقی اور صنعت کاری اور الیکٹرانکس اور آئی ٹی کے مرکزی وزیر مملکت جناب راجیو چندر شیکھر نے آج ہندوستان کی گہری تکنیکی صلاحیتوں کے بارے میں بات کی اور بتایا کہ کس طرح ہندوستان ان چند ممالک میں سے ایک ہے جو شمولیت کو فروغ دینے کے لیے ٹیکنالوجی کا فائدہ اٹھا رہا ہے۔
اکانومسٹ امپیکٹ کے ایڈیٹوریل ڈائریکٹر اینڈریو سٹیپلز کے ساتھ نئی دہلی میں بات چیت کے دوران، انہوں نے اس بات پر روشنی ڈالی کہ ہندوستان کی صلاحیتیں بڑھ رہی ہیں اور چندریان 3 اس بات کا ثبوت ہے کہ ہندوستان کے پاس ایک ملک کے طور پر گہری ٹکنالوجی پر عمل درآمد کرنے کی پوری صلاحیت ہے۔
وزیر موصوف نے کہا، ”یہ ہندوستان کے ٹیک اسپیس کے لیے ایک دلچسپ وقت ہے کیونکہ ہم گہری ٹیک صلاحیتیں بنا رہے ہیں، کسی نے سوچا بھی نہیں ہوگا کہ ہم اس مرحلے پر ہوں گے۔ ہم ایک انتہائی قابل ملک ہیں اور چندریان 3 اس بات کی نمائندگی کرتا ہے کہ ہم ان گہری تکنیکی صلاحیتوں کو کس طرح بروئے کار لا سکتے ہیں اور یہ خود اعتمادی مجھے یہ یقین کرنے کی طرف لے جاتی ہے کہ ہمارے وزیر اعظم کے وژن کو عملی جامہ پہنایا جا سکتا ہے جہاں ڈیجیٹل معیشت کل جی ڈی پی کا 20 سے 25 فیصد ہو گی۔“
جناب راجیو چندر شیکھر نے مزید روشنی ڈالی کہ کس طرح ہندوستان انڈیا اسٹیک کے ذریعے ان ممالک کی مدد کرنے میں ایک اہم کردار ادا کر رہا ہے جو ٹیکنالوجی اور ڈیجیٹلائزیشن میں پیچھے رہ گئے ہیں۔
”ڈی پی آئی آج ایک انتہائی دلچسپ گفتگو ہے اور اس نے جی20 کی ہندوستانی صدارت کے تناظر میں رفتار حاصل کی ہے۔ حقیقت یہ ہے کہ ہندوستان اب ایک کیس اسٹڈی ہے، ایک ایسا ملک جس نے ترقی اور نمو کے لیے تکنیکی آلات تعینات کیے ہیں۔ وہ ممالک جو اس دوڑ میں پیچھے رہ گئے ہیں وہ ہندوستان کی طرف دیکھ رہے ہیں جو ایک اوپن سورس ڈیجیٹل انفراسٹرکچر، انڈیا اسٹیک کے ذریعہ ان حکومتوں کو ڈیجیٹل بنانے کے لیے پر عزم ہے،“ وزیر موصوف نے کہا۔
جناب راجیو چندر شیکھر نے اختراع کو فروغ دیتے ہوئے شہریوں کے حقوق کے تحفظ کی اہمیت پر زور دیا۔ انہوں نے امید ظاہر کی کہ جی20 عالمی کمپنیوں کو بھارت کو ایک قابل اعتماد پارٹنر کے طور پر دیکھنے کی اجازت دے گا، اور اعتماد پر مبنی عالمی نظم کو فروغ دے گا۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 193.53کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 11.31کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,93,53,58,865
|
|
دستیاب خوراک
|
|
11,31,46,900
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 193.53کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 11.31کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
|
صحت اور خاندانی بہبود کی وزارت
|
کووڈ-19 ٹیکہ کاری کی تازہ ترین صورتحال – 235واں دن
مرکزی وزیر صحت نے صحت کے تمام کارکنوں اور ہندوستان کے عوام کو 70 کروڑ خوراکوں کا سنگ میل عبور کرنے پر مبارکباد دی
کووڈ-19کی آخری 10کروڑ خوراکیں گذشتہ 13 دنوں میں دی گئیں
نئی دہلی،07؍ستمبر،2021:
ایک اہم کامیابی حاصل کرتے ہوئے بھارت میں آج شام 7 بجے تک موصولہ عبوری رپورٹ کے مطابق کووڈ-19 ٹیکہ کاری کی مجموعی تعداد 70 کروڑسے تجاوز کرگئی۔ مزید یہ کہ ،شام 7 بجے تک موصولہ رپورٹ کے مطابق آج 67 لاکھ سے زائد خوراکیں دی گئی ہیں۔ کووڈ- 19 ٹیکہ کاری کے ہمہ گیر نئےمرحلے کا آغاز21 جون کو کیا گیاتھا۔توقع ہے کہ روزانہ کی جا رہی ٹیکہ کاری کی شرح میں آج رات دیر گئے تک حتمی رپورٹس کی اشاعت کے ساتھ اضافہ ہوگا۔
مرکزی وزیر صحت جناب منسکھ مانڈاویہ نے پورے ملک اور ہیلتھ کیئر ورکرز کو 70 کروڑ کا سنگ میل حاصل کرنے پر مبارکباد دی۔کووڈ-19 کی آخری 10 کروڑ خوراکیں صرف 13 دنوں میں دی گئیں۔
ویکسین کی 48,89,36,423 خوراکوں کو ٹیکہ کاری کی مجموعی کوریج کو افرد کے ترجیحی گروپ کی بنیاد پر تقسیم کیا گیا ہے ، جو مندرجہ ذیل ہے:
|
|
|
|
لگائے گئے ٹیکوں کی مجموعی تعداد
|
|
|
|
صحت سے متعلق کارکنان
|
|
صف اول کے کارکنان
|
|
18تا44 سال کی عمر کے افراد
|
|
45-59سال کی عمر کے افراد
|
|
60 سال سے زیادہ عمر کے افراد
|
|
مجموعی تعداد
|
|
پہلی خوراک
|
|
1,03,61,604
|
|
1,83,32,425
|
|
28,12,08,799
|
|
13,89,38,881
|
|
9,07,78,508
|
|
53,96,20,217
|
|
دوسری خوراک
|
|
85,17,232
|
|
1,37,16,515
|
|
3,72,19,545
|
|
5,96,32,288
|
|
4,76,49,999
|
|
16,67,35,579
|
|
میزان
|
|
70,63,55,796
ٹیکہ کاری کی مشق میں آج کی کامیابی ، آبادی کو ترجیح دینے والے گروپوں کے مطابق ، درج ذیل ہے:
|
|
|
|
بتاریخ: 7؍ستمبر،2021 
|
|
|
|
صحت سے متعلق کارکنان
|
|
صف اول کے کارکنان
|
|
18تا44 سال کی عمر کے افراد
|
|
45-59سال کی عمر کے افراد
|
|
60 سال سے زیادہ عمر کے افراد
|
|
مجموعی تعداد
|
|
پہلی خوراک
|
|
178
|
|
896
|
|
32,71,235
|
|
8,23,171
|
|
3,79,330
|
|
44,74,810
|
|
دوسری خوراک
|
|
14,433
|
|
55,338
|
|
12,50,995
|
|
6,23,690
|
|
3,24,432
|
|
22,68,888
|
|
میزان
|
|
67,43,698
ملک میں کووڈ -19 سے سب سے زیادہ غیر محفوظ افراد کے لئے ،ٹیکہ کاری پروگرام ان کی حفاظت کے لئے ایک بہترین وسیلہ ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
وزیراعظم کا دفتر
وزیراعظم راشٹریہ بال پرسکار 2020 کے فاتحین کے ساتھ تبادلہ خیال کریں گے
نئی دہلی،23 جنوری : وزیراعظم جناب نریندر مودی کل یعنی 24 جنوری 2020 کو پردھان منتری راشٹریہ بال پرسکار 2020 جیتنےوالے 49 بچوں کے ساتھ ملاقات اور تبادلہ خیال کریں گے۔
یہ 49ایوارڈ یافتگان ہندوستان کی مختلف ریاستوں کے ہیں جن میں جموں و کشمیر ، منی پور اور اروناچل پردیش کے ایک ایک بچے شامل ہیں۔
ان بچوں نے یہ ایوارڈ فن و ثقافت ، اختراعات ،درسی ، سماجی خدمت ، کھیل کود اور بہادری کے شعبوں میں حاصل کئے ہیں۔
حکومت ہند بچوں کو قوم کی تعمیل کے سب سے اہم شراکت داروں میں سے ایک تصور کرتی ہے۔
ان کی امیدوں اور امنگوں کا اعتراف کیا جاتا ہے اور ان کی حصولیابیوں کے بدلے میں انہیں نوازا جاتا ہے۔
اگر چہ ہر بچہ انتہائی قیمتی ہے اور اس کی حصولیابیوں کی ستائش بھی کی جانی چاہئے تاہم کچھ ایسے بچے بھی ہیں جن کی حصولیابیاں دوسرے بہت سے افراد کے لئے تحریک کا کام کرتی ہیں۔
اس مقصد کے حصول کےلئے حکومت ہر سال یہ ایوارڈ دیتی ہے تاکہ مختلف شعبوں میں ہمارے بچوں کی غیر معمولی حصولیابیوں کا اعتراف کیا جا سکے۔
ہر وہ بچہ جس نے اختراعات ، تعلیمی حصولیابیوں ، سماجی خدمت ، فن و ثقافت ، کھیل کود اور بہادری کے شعبے میں کسی غیر معمولی کارکردگی کا اظہار کیا ہو وہ اس ایوارڈ کے لئے درخواست دے سکتا ہے۔ اسی طرح سے کوئی بھی شخص جو کسی بچے کی ممتاز کارکردگی سے واقف ہو وہ اس ایوارڈ کے لئے اس بچے کے نام کی سفارش کر سکتا ہے۔ ایک اعلیٰ سطحی کمیٹی ہر درخواست پر محتاط انداز میں غور و فکر کرنے کے بعد فاتحین کے ناموں کا انتخاب کرتی ہے۔
صدر جمہوریہ ہند جناب رام ناتھ کووند نے کل یعنی 22 جنوری 2020 کو پردھان منتری راشٹریہ بال پرسکار پیش کئے۔
قبائلی فنکاروں ، این سی سی کیڈٹوں ، این ایس ایس رضا کاروں اور تمثیلی فنکاروں کے ساتھ گھر پر
وزیراعظم 1730 سے زیادہ قبائلی فنکاروں ، این سی سی کیڈٹوں ، رضا کاروں اور تمثیلی فنکاروں کے ساتھ بھی تبادلہ خیال کریں گے جو 24 جنوری 2020 کو یوم جمہوریہ کی مناسبت سے ایٹ ہوم یوم جمہوریہ پریڈ میں شرکت کریں گے۔